
Text rozhodnutia
Súd: Krajský súd Bratislava Spisová značka: 8Co/175/2012 Identifikačné číslo súdneho spisu: 1110225618 Dátum vydania rozhodnutia: 28. 05. 2013 Meno a priezvisko sudcu, VSÚ: JUDr. Janka Gažovičová ECLI: ECLI:SK:KSBA:2013:1110225618.1 ROZSUDOK V MENE SLOVENSKEJ REPUBLIKY Krajský súd v Bratislave v senáte zloženom z predsedníčky senátu JUDr. Janky Gažovičovej a členiek senátu JUDr. Jany Vlčkovej a JUDr. Moniky Holickej v právnej veci navrhovateľky: F.. J.K. U., B. O. Ú. XX, B., T. na L.: B. XX, B., zastúpenej Mgr. Vladimírom Šárnikom, advokátom so sídlom ul. Národného oslobodenia 25, Bernolákovo, proti odporcovi: Slovenská J., I. F. Q. Q. J., Ž. Z.. XX, B., o náhradu škody, o odvolaní navrhovateľky a odporcu proti rozsudku Okresného Q. B. D. I. L.T. XX.G. XXXX Č..A.. XXC/ XX/XXXX-XX, jednohlasne takto r o z h o d o l : Odvolací súd napadnutý rozsudok súdu prvého stupňa p o t v r d z u j e . Žiadny z účastníkov nemá právo na náhradu trov odvolacieho konania. o d ô v o d n e n i e : Napadnutým rozsudkom súd prvého stupňa konštatoval, že nesprávnym úradným postupom Ministerstva spravodlivosti Slovenskej republiky pri vybavovaní sťažnosti navrhovateľky zo dňa XX.XX.XXXX Č.. XXXX/XXXX, ktorou sa domáhala prešetrenia nečinnosti Slovenskej komory exekútorov pri vybavovaní jej sťažnosti na činnosť súdneho exekútora č. XXX-XXXX/XXXX, boli porušené práva navrhovateľky na vybavenie sťažnosti bez prieťahov a na inú právnu ochranu, vo zvyšku návrh navrhovateľky na zaplatenie sumy vo výške X.XXX,- M. s príslušenstvom, titulom náhrady nemajetkovej ujmy, zamietol a žiadnemu z účastníkov nepriznal právo na náhradu trov konania. Po právnej stránke vec posúdil podľa § 1 ods. 1 písmeno a/, § 3 ods. 1 , ods.2, § 9 ods. 1 , ods.2, § 16 ods. 1, § 17 zákona č. 514/2003 Z.z. o zodpovednosti za škodu spôsobenú pri výkone verejnej moci, podľa § 13 ods. 1, ods.2, § 19 zákona č. 152/1998 Z.z. o sťažnostiach účinného do 31.01.2010, podľa § 218a ods. 1, § 218b zákona č. 233/1995 Z.z. o súdnych exekútoroch a exekučnej činnosti a podľa § 13 Občianskeho zákonníka. Vykonaným dokazovaním mal v konaní za preukázané, že pri vybavovaní sťažnosti navrhovateľky na postup exekútorského úradu zo dňa XX.XX.XXXX Slovenskou komorou exekútorov došlo k nesprávnemu úradnému postupu, keď sťažnosť navrhovateľky nebola vybavená v zákonom stanovenej lehote. Sťažnosť navrhovateľky, doručená Q. M. A. L. XX.XX.XXXX, B. Q. A. M. vybavená až dňa XX.XX.XXXX, teda po márnom uplynutí zákonom stanovenej lehoty dvoch mesiacov na jej vybavenie. Taktiež mal v konaní preukázané, že pri vybavovaní sťažnosti navrhovateľky zo dňa XX.XX.XXXX došlo zo strany Ministerstva spravodlivosti SR k nesprávnemu úradnému postupu, keď Ministerstvo spravodlivosti SR pri vybavovaní sťažnosti navrhovateľky nepostupovalo v zmysle ustanovení exekučného poriadku a zákona o sťažnostiach. Sťažnosť navrhovateľky zo dňa XX.XX.XXXX nebola vybavená v zákonom stanovenej lehote, keď ju bolo povinné Ministerstvo spravodlivosti SR vybaviť bezodkladne, najneskôr do 60 dní odo dňa jej doručenia, prípadne v predĺženej lehote o ďalších 30 dní s tým, že bolo povinné navrhovateľku o predĺžení lehoty na vybavenie a o dôvodoch predĺženia písomne upovedomiť. Žiadosť o prešetrenie vybavenia sťažnosti Slovenskou komorou exekútorov navrhovateľka doručila Ministerstvu spravodlivosti SR dňa XX.XX.XXXX a toto vybavilo jej sťažnosť až listom zo dňa XX.XX.XXXX, ktorým navrhovateľke oznámilo, že po prešetrení exekučného spisu a vyjadrení zainteresovaných súdnych exekútorov zistilo, že k odovzdaniu výťažku z dražieb novo poverenému exekútorovi F.. X. L. T. XX.XX.XXXX pričom súdny exekútor P.. P. P. vrátil poverenie na vykonanie exekúcie XX.XX.XXXX t.j. v čase H. XX.XX.XXXX L. XX.XX.XXXX zadržiaval finančné prostriedky neoprávnene, čím došlo k porušeniu ustanovenia § 134 Exekučného poriadku s tým že zo zisteného porušenia budú vyvodené dôsledky v podobe podania návrhu na začatie disciplinárneho konania. Na základe uvedeného tak dospel k záveru, že v konaní bolo preukázané, že boli splnené všetky zákonné podmienky pre priznanie nároku navrhovateľky na určenie, že nesprávnym úradným postupom Ministerstva spravodlivosti SR pri vybavovaní sťažnosti navrhovateľky zo dňa XX.XX.XXXX Č.. XXXX/XXXX, boli porušené práva navrhovateľky na vybavenie sťažnosti bez prieťahov a na inú právnu ochranu. Pokiaľ sa navrhovateľka domáhala zaplatenia nemajetkovej ujmy vo výške X.XXX,- M., uviedol, že pri skúmaní predpokladov zodpovednosti za ujmu spôsobenú nesprávnym úradným postupom je treba postupovať podľa ustanovení § 13 Občianskeho zákonníka, keď účelom poskytnutia primeraného zadosťučinenia je poskytnúť fyzickej osobe za neoprávnený zásah do jej osobných práv primerané zadosťučinenie. Navrhovateľkou označené konanie - nesprávny úradný postup pri vybavovaní jej sťažnosti zo strany Ministerstva spravodlivosti SR, nepovažoval bez ďalšieho, za konanie v dôsledku, ktorého by navrhovateľke prináležal nárok na náhradu nemajetkovej ujmy. Konštatoval, že došlo síce k porušeniu práva navrhovateľky, ale táto nepreukázala, že v dôsledku nesprávneho úradného postupu jej bola spôsobená nemajetková ujma, v súvislosti s nárokom na priznanie nemajetkovej ujmy nepreukázala, že v dôsledku nesprávneho úradného postupu došlo v značnej miere k zníženiu jej dôstojnosti a vážnosti v spoločnosti a tiež nepreukázala, že vytýkaným nesprávnym úradným postupom zo strany Ministerstva spravodlivosti SR došlo k negatívnym následkom v súkromnom živote a spoločenskom uplatnení. Tvrdenie navrhovateľky, ktoré nijakým spôsobom nepreukázala, že došlo k zhoršeniu jej zdravotného stavu, nie je podľa neho dôvodom na priznanie náhrady nemajetkovej ujmy, nakoľko uplatnenie náhrady za škodu na zdraví je samostatným titulom. S ohľadom na uvedené uzavrel, že navrhovateľka v konaní nepreukázala dôvodnosť uplatnenej náhrady nemajetkovej ujmy, keď nepreukázala rozsah nepriaznivých následkov, ktoré jej mali v súvislosti s nesprávnym úradným postupom Ministerstva spravodlivosti SR pri vybavovaní sťažnosti vzniknúť. Samotná skutočnosť, že pri vybavovaní jej sťažnosti zo dňa XX.XX.XXXX došlo k prieťahom, ktoré vyvolali u navrhovateľky stav právnej neistoty a došlo k porušeniu zákona č. 152/1998 Z.z. o sťažnostiach ešte sama o sebe nezakladá navrhovateľke nárok na nemajetkovú ujmu. So zreteľom na uvedené návrh navrhovateľky v časti uplatnenej náhrady nemajetkovej ujmy zamietol, keď mal za to, že konštatovanie, že došlo k nesprávnemu úradnému postupu Ministerstva spravodlivosti SR pri vybavovaní sťažnosti navrhovateľky zo dňa XX.XX.XXXX, je vzhľadom na okolnosti prípadu postačujúce. O náhrade trov konania rozhodol podľa § 142 ods. 2 O.s.p., keď navrhovateľka mala vo veci len čiastočný úspech. Proti tomuto rozsudku, čo do jeho výroku, ktorým bolo návrhu navrhovateľky vyhovené, podal v zákonom stanovenej lehote odvolanie odporca domáhajúc sa jeho zmeny tak, aby bol návrh navrhovateľky aj v tejto časti zamietnutý, alternatívne jeho zrušenia a vrátenia veci súdu prvého stupňa na ďalšie konanie dôvodiac tým, že rozhodnutie súdu prvého stupňa vychádza z nesprávneho právneho posúdenia veci, že súd prvého stupňa dospel na základe vykonaných dôkazov k nesprávnym skutkovým zisteniam a rozhodol o veci, ktorá nepatrí do právomoci všeobecných súdov. Zdôraznil, že nesprávny úradný postup zo strany ministerstva pri vybavovaní sťažnosti navrhovateľky zo dňa XX. X. XXXX bol skonštatovaný v konaniach o prešetrení postupu na to príslušnými kontrolnými útvarmi Ministerstva spravodlivosti SR, ktoré sa za tieto nedostatky navrhovateľke ospravedlnilo, a preto nie je zrejmé, z akého dôvodu v rozsudku súd prvého stupňa pristúpil k opakovanému konštatovaniu porušenia práv navrhovateľky, keď pri rozhodovaní na uvedenú skutočnosť vôbec neprihliadol. Pokiaľ už bolo príslušným orgánom vyslovené, že došlo k nedodržaniu právnych predpisov zo strany konajúceho orgánu, nie je potrebné opätovne túto skutočnosť potvrdzovať súdnym rozhodnutím a záver o porušení právnych predpisov a nesprávnom úradnom postupe orgánov verejnej moci je len predpokladom pre ďalšie skúmanie vzniku škody alebo inej ujmy spôsobenej týmto postupom. Z odôvodnenia rozsudku súdu prvého stupňa nie je tiež zrejmé, či uvedené konštatovanie porušenia práva má byť satisfakčným prostriedkom. Namietal, že súd prvého stupňa týmto svojím výrokom prekročil svoju právomoc danú mu Ústavou a právnymi predpismi Slovenskej republiky a v tejto súvislosti poukázal na článok 127 ods. 1 Ústavy Slovenskej republiky, keď všeobecný súd v konaní podľa zákona číslo 514/2003 Z.z. nemá právomoc vysloviť, či konaním orgánu verejnej moci došlo k porušeniu základných ľudských práv alebo slobôd poškodeného vyplývajúcich z medzinárodnej zmluvy, ktorú Slovenská republika ratifikovala a bola vyhlásená spôsobom ustanoveným zákonom, a teda právomoc rozhodovať a porušenie práva skonštatovať má len Ústavný súd SR, ako nezávislý súdny orgán ochrany ústavnosti. Zákon č. 514/2003 Z.z. v žiadnom zo svojich ustanovení nedáva všeobecným súdom právomoc vysloviť porušenie základných ľudských práv a slobôd konaním orgánu verejnej moci, medzi ktoré nepochybne právo na prejednanie veci bez prieťahov a na súdnu a inú právnu ochranu nepochybne patrí. Súd prvého stupňa teda podľa neho pochybil, pokiaľ svojím rozsudkom vyslovil právny záver, ktorý už bol ustálený na to príslušnými kontrolnými orgánmi a aj tým, že svojím konštatovaním, že nesprávnym úradným postupom pri vybavovaní sťažnosti navrhovateľky boli porušené jej práva na vybavenie sťažnosti bez prieťahov a na inú právnu ochranu, prekročil svoju právomoc a rozhodol o veci, ktorá nespadá do okruhu jeho rozhodovacej činnosti. Proti výroku rozsudku, ktorým bol zamietnutý návrh na zaplatenie peňažnej náhrady nemajetkovej ujmy, podala v zákonom stanovenej lehote odvolania navrhovateľka, domáhajúc sa jeho zmeny tak, aby jej bola priznaná náhrada nemajetkovej ujmy s príslušenstvom a náhrada trov konania, dôvodiac nesprávnym právnym posúdením veci. Poukazovala na to, že zákon číslo 514/2003 Z.z. je osobitným právnym predpisom, ktorý má prednosť pred Občianskym zákonníkom a ustanovením § 17 týkajúceho sa inštitútu peňažnej náhrady nemajetkovej ujmy, je vylúčená všeobecná úprava obsiahnutá v § 13 Občianskeho zákonníka. V tejto súvislosti uviedla, že súdom prvého stupňa použité kritéria zníženia dôstojnosti a vážnosti v spoločnosti sú tak v zjavnom rozpore s účelom inštitútu peňažnej náhrady nemajetkovej ujmy, ktorá má kompenzovať ujmu vzniknutú na právach poškodeného v dôsledku nesprávneho úradného postupu alebo nezákonného rozhodnutia orgánu verejnej moci, keď porušenými právami nie je právo na dôstojnosť a vážnosť, ale právo na zákonný postup orgánu verejnej moci, teda aj právo na konanie bez prieťahov, a je preto v rozpore s účelom právnej úpravy, ak súd viaže náhradu nemajetkovej ujmy na zníženie vážnosti a dôstojnosti poškodenej osoby, aplikujúc nesprávny právny predpis. Podľa nej od poškodenej osoby sa nevyžaduje preukazovanie vzniku následkov v jej osobnostnej sfére, ale postačuje preukázať, že k prieťahom v konaní došlo, čo súčasne znamená porušenie práva na konanie bez prieťahov. Pokiaľ totiž má fyzická alebo právnická osoba zákonný nárok, aby orgán verejnej moci postupoval vo vzťahu k nej výlučne zákonným spôsobom, nezákonný postup automaticky a bez ďalšieho znamená pre dotknutú osobu ujmu na jej právach. Podanie žiadosti o prešetrenie postupu exekútora predstavovalo výkon jej práva na inú právnu ochranu podľa článku 46 ods. 1 Ústavy SR a bolo súčasťou jej obrany pred marením exekúcie zo strany exekútora a snahou o odstránenie prieťahov v exekučnom konaní, ktorého účelom bolo vymoženie prostriedkov určených na zabezpečenie jej bývania, a preto exekúcia mala pre ňu existenčnú dôležitosť, a ministerstvo spravodlivosti malo preto ku všetkým jej podaniam pristupovať s osobitnou rýchlosťou a nie ignorovať ešte aj kogentné zákonné lehoty. Namietala, že by jej bolo doručené oznámenie o výsledku prešetrenia sťažnosti a ku dnešnému dňu tak prieťahy pri vybavovaní sťažnosti trvajú skoro päť rokov a naďalej pokračujú a takáto bezdôvodná vedomá a úplná nečinnosť ministerstva iba prehlbuje mieru jej frustrácie z porušovania jej práv. Ona k prieťahom neprispela, naopak snažila sa ich odstrániť ďalšími urgenciami, sťažnosťami a žiadosťami o prijatie ministrom spravodlivosti, ako aj podaniami adresovanými Úradu vlády SR, ako ústrednému orgánu štátnej správy pre kontrolu vybavovania sťažností. Poukázala na relevantnú právnu úpravu, ako aj súvisiacu judikatúru predovšetkým Ústavného súdu SR. Namietala, že § 17 ods. 2 zákona č. 514/2003 Z.z. neuvádza ako podmienku vzniku nároku na peňažnú náhradu ujmy existenciu značného zásahu, keď nárok priznáva v prípade, ak konštatovanie porušenia práva nie je dostatočné. V prípade jej ujmy na právach nie je možné túto nijako odstrániť iba kompenzovať. Pri posudzovaní intenzity utrpenej ujmy a stanovení výšky peňažnej náhrady tak považovala za potrebné zohľadniť celkovú dobu vybavovania žiadosti a mieru prekročenia zákonnej lehoty, úplnú nečinnosť ministerstva spravodlivosti, jej aktívny prístup, keď sa dožadovala odstránenia nečinnosti, skutkovú aj právnu jednoduchosť veci, vysokú naliehavosť predmetu žiadosti, nakoľko sa ňou domáhala ochrany pred nečinnosťou exekútora v dlhoročnom exekučnom konaní, ktorého účelom bolo vymoženie prostriedkov určených na kúpu jej bytu, predstavujúce prakticky jej celý majetok. Zohľadnením týchto skutočností je podľa nej peňažná náhrada nemajetkovej ujmy adekvátna. Nesúhlasila ani s výrokom o náhrade trov konania a podľa nej mal súd aplikovať ustanovenie § 142 ods. 3 O.s.p., nakoľko išlo o nárok, ktorého výška aj priznanie záviseli od úvahy súdu. Odvolací súd preskúmal napadnuté výroky rozsudku súdu prvého stupňa v medziach dôvodov odvolania, ktorými je viazaný (§ 212 ods. 1 O.s.p.), vrátane konania, ktoré mu predchádzalo, bez nariadenia odvolacieho pojednávania (§ 214 ods. 2 O.s.p. v spojení s 156 ods. 3 O.s.p.), a dospel k záveru, že odvolaniu navrhovateľky ani odporcu nie je možné vyhovieť, nakoľko súd prvého stupňa založil svoje závery na správnom právnom posúdení veci. Podľa § 27b ods. 1 zákona č. 514/2003 Z.z. o zodpovednosti za škodu spôsobenú pri výkone verejnej moci, zodpovednosť za škodu spôsobenú rozhodnutiami, ktoré boli vydané pred nadobudnutím účinnosti tohto zákona, a za škodu spôsobenú nesprávnym úradným postupom pred nadobudnutím účinnosti tohto zákona, sa spravuje predpismi účinnými do 31. decembra 2008. Podľa § 17 ods. 2 zákona č. 514/2003 Z.z. o zodpovednosti za škodu spôsobenú pri výkone verejnej moci, v znení účinnom do 31.12.2008, v prípade, ak iba samotné konštatovanie porušenia práva nie je dostatočným zadosťučinením vzhľadom na ujmu spôsobenú nezákonným rozhodnutím alebo nesprávnym úradným postupom, uhrádza sa aj nemajetková ujma v peniazoch, ak nie je možné uspokojiť ju inak. Zákon č. 514/2003 Z.z. o zodpovednosti za škodu spôsobenú pri výkone verejnej moci v ust. § 17 ods. 2, v znení účinnom do 31.12.2008 priznáva poškodeným, ktorým vznikla ujma nezákonným rozhodnutím alebo nesprávnym úradným postupom, právo na úhradu nemajetkovej ujmy v peniazoch za súčasného splnenia dvoch podmienok, a to, že samotné konštatovanie porušenia práva nie je dostatočným zadosťučinením vzhľadom na spôsobenú ujmu a jednak že nie je možné túto vzniknutú ujmu uspokojiť inak, čo môže byť napr. formou verejného ospravedlnenia, uverejnením rozsudku, znením jeho odôvodnenia a pod.. Vznik objektívnej zodpovednosti štátu za vznik nemajetkovej ujmy tiež predpokladá existenciu príčinnej súvislosti medzi vydaním nezákonného rozhodnutia či nesprávnym úradným postupom a vznikom nemajetkovej ujmy. Nemajetková ujma predstavuje zásah do inej, než majetkovej sféry poškodeného a môže tak predstavovať rôzne negatívne následky do osobnostnej integrity poškodeného vplývajúce na jeho česť, vážnosť, povesť, doterajší súkromný a pracovný život, rodinné vzťahy, spoločenské postavenie a pod. Zákon pri určovaní výšky nemajetkovej ujmy výslovne nestanovuje žiadne kritériá, a tým ponecháva na voľnú úvahu súdu, aby s ohľadom na konkrétne skutkové okolnosti každého individuálneho prípadu sám vymedzil skutočnosti významné pre určenie výšky náhrady. Aby však úvahy súdu o výške nemajetkovej ujmy neboli ponechané na ľubovôľu súdu, musia byť založené na konkrétnych a preskúmateľných hľadiskách, ktoré musia vychádzať zo skutkového stavu na základe dokazovania vykonaného na zisťovanie konkrétnych následkov v jednotlivých oblastiach spoločenského života dotknutej osoby. V tejto súvislosti možno vo všeobecnosti konštatovať, že určujúcim vodítkom pre stanovenie výšky nemajetkovej ujmy by mala byť jej primeranosť. Až zmena právnej úpravy zákonom č. 517/2008 Z.z. s účinnosťou od 1.1.2009 vymedzila demonštratívnym výpočtom v ust. § 17 ods. 3 okruh skutočností, na ktoré je potrebné pri určení výšky peňažnej náhrady nemajetkovej ujmy prihliadnuť a v ust. § 17 ods. 4 dokonca stanovila spodnú hranicu výšky nemajetkovej ujmy spôsobenej rozhodnutiami o zatknutí, zadržaní alebo inom pozbavení osobnej slobody, o treste, ochrannom opatrení a o väzbe. Podľa názoru odvolacieho súdu, primerané použitie kritérií zníženia dôstojnosti a vážnosti v spoločnosti, analogicky podľa § 13 ods. 2,3 Občianskeho zákonníka, na posúdenie vzniku nároku na náhradu nemajetkovej ujmy a jej výšky v súvislosti s nesprávnym úradným postupom podľa zákona č. 514/2003 Z.z. v znení účinnom do 31.12.2008, tak ako to urobil súd prvého stupňa, nie je, pri absencii výslovnej právnej úpravy platnej do 31.12.2008, v zjavnom rozpore s účelom inštitútu peňažnej náhrady nemajetkovej ujmy, ktorá má kompenzovať ujmu vzniknutú na právach poškodeného v dôsledku nesprávneho úradného postupu, nakoľko zákonné kritériá uplatňované v prípade neoprávneného zásahu do osobnostných práv sú porovnateľné s tými kritériami, ktoré následne priniesla právna úprava účinná od 1.1.2009 zákonom č. 517/2008 Z.z.. Absencia takejto výslovnej právnej úpravy do 31.12.2008 však neznamená, že nárok na peňažnú náhradu nemajetkovej ujmy možno dovodiť už zo samotnej existencie nesprávneho úradného postupu, bez zreteľa na následky dopadu vzniknutej ujmy na jednotlivé stránky života dotknutej osoby. So zreteľom na uvedené navrhovateľka nedôvodne namieta viazanie náhrady nemajetkovej ujmy súdom prvého stupňa na zníženie vážnosti a dôstojnosti poškodenej osoby a neopodstatnene sa tiež dovoláva nesprávnej aplikácie § 13 Občianskeho zákonníka súdom prvého stupňa na zisťovanie vzniku nemajetkovej ujmy. Odvolací súd považuje za potrebné zdôrazniť, že nečinnosť orgánu verejnej moci či zbytočné prieťahy v konaní nepochybne znamenajú samé o sebe pre poškodeného určitú imateriálnu ujmu, to však ale poškodeného nezbavuje povinnosti preukázať, v prípade uplatňovania jej peňažnej náhrady, vznik tejto nemajetkovej ujmy v jednotlivých oblastiach života, ako aj to, že iba samotné konštatovanie porušenia práva nie je dostatočne účinným a efektívnym prostriedkom na vyváženie či zmiernenie tejto vzniknutej ujmy. Hoci aj v dôsledku neprimerane dlhotrvajúceho konania možno ujmu spočívajúcu v neistote poškodeného ohľadne výsledku konania predpokladať, je ale už predmetom ďalšieho dokazovania posudzovanie, či ide o ujmu nepatrnú alebo značnú, kedy je na poškodenom, aby svoje tvrdenia o existencii takých relevantných skutočností, ktoré umocňujú hĺbku zásahu alebo významne ovplyvňujú jeho životnú situáciu, v konaní hodnoverne preukázal. Pri posudzovaní intenzity zásahu je za určujúce hľadisko potrebné považovať charakter konania, v ktorom ujma vznikla, keďže ujma vzniknutá v ne/ sporovom konaní môže byť iná, ako ujma vzniknutá v exekučnom konaní a rovnako treba rozlišovať medzi konaním civilným, trestným či správnym a napokon treba vziať osobitne na zreteľ aj predmet konania z hľadiska jeho významu pre účastníka konania (trestné konanie, konanie starostlivosti o maloletých, o osobnom stave, pracovnoprávne spory, konania týkajúce sa života a zdravia) a ochrany akých práv či právom chránených záujmov sa v ňom dovoláva, s prihliadnutím aj na jeho osobné pomery či iné konkrétne skutkové okolnosti každého individuálneho prípadu (vysoký vek, zdravotný stav a pod.); zvýšený význam predmetu konania pre osobu poškodeného musí táto osoba v konaní spoľahlivo doložiť. Súd prvého stupňa tak vychádzal zo správneho právneho názoru, že nesprávny úradný postup pri vybavovaní sťažnosti navrhovateľky zo strany Ministerstva spravodlivosti SR, nemožno považovať bez ďalšieho, za konanie v dôsledku, ktorého by navrhovateľke prináležal nárok na peňažnú náhradu nemajetkovej ujmy, a správne tak zameral svoje dokazovanie na zisťovanie, či v dôsledku nevybavenia sťažnosti navrhovateľky v zákonnej lehote, došlo v značnej miere k zníženiu dôstojnosti a vážnosti navrhovateľky v spoločnosti a či vytýkaným nesprávnym úradným postupom zo strany Ministerstva spravodlivosti SR došlo k negatívnym následkom v jej súkromnom živote a spoločenskom uplatnení. Na základe výsledkov vykonaného dokazovania súd prvého stupňa dospel k správnemu záveru, že navrhovateľka v konaní dostatočne spoľahlivo nepreukázala dôvodnosť uplatnenej peňažnej náhrady nemajetkovej ujmy, keď náležite nepreukázala rozsah nepriaznivých následkov, ktoré jej mali, v súvislosti s nesprávnym úradným postupom Ministerstva spravodlivosti SR pri vybavovaní sťažnosti, vzniknúť, a jej všeobecné tvrdenia v tomto smere tak zostali v konaní dôkazne nepodložené. Súdu prvého stupňa preto nemožno vytýkať žiadne pochybenie pri skutkovom a právnom posúdení otázky vzniku nároku na peňažnú náhradu nemajetkovej ujmy. Navrhovateľka neuviedla ani vo svojom odvolaní žiadne nové skutočnosti, ktoré by odôvodňovali odlišné právne posúdenie tejto otázky odvolacím súdom. Pokiaľ navrhovateľka odôvodňovala svoj nárok na peňažnú náhradu nemajetkovej ujmy nezákonnosťou postupu exekútora v exekučnom konaní, v ktorom sa domáha vymoženia prostriedkov určených na kúpu jej bytu a predstavujúcich celý jej majetok, odvolací súd si v tomto smere osvojil argumentáciu odporcu v tom, že výsledok a rýchlosť konania Ministerstva spravodlivosti SR vo veci prešetrenia sťažnosti navrhovateľky podanej na postup exekútora Q. A. M., nemala a ani nemohla mať žiaden relevantný vplyv na rýchlosť postupu v exekučnom konaní a ani na jeho výsledok, a teda možno prisvedčiť odporcovi v tom, že ani včasné vybavenie sťažnosti nezakladalo predpoklad pre úspešné domáhanie sa práv navrhovateľky v exekučnom konaní. V prípade prieťahov vzniknutých v exekučnom konaní tým, že po zmene exekútora nedošlo k odovzdaniu spisov a výťažku dražby novému exekútorovi, aby tento mohol plynule pristúpiť k rozvrhovému konaniu, mala navrhovateľka možnosť domáhať sa odškodnenia vzniknutej ujmy titulom zbytočných prieťahov v exekučnom konaní. Odporcovi možno dať za pravdu aj v tom, že ako orgán dohľadu nemohol žiadnymi účinnými právnymi prostriedkami mocensky (autoritatívne) donútiť pôvodného exekútora postúpiť výťažok z dražby na nového exekútora, mohol na neho jedine apelovať a podať návrh na disciplinárne konanie, k čomu aj napokon v danom prípade došlo. V tomto smere tak treba poznamenať, že Ministerstvo spravodlivosti SR nemohlo v rámci svojej kompetencie pri vybavovaní sťažnosti v zmysle § 218a až 218c Exekučného poriadku výrazne zasahovať do priebehu a výsledku exekúcie a významne ho ovplyvniť tak, ako navrhovateľka od podania svojej sťažnosti na prešetrenie jej sťažnosti voči nečinnosti exekútora očakávala . Odvolací súd tak navyše dospel k záveru, že neexistuje príčinná súvislosť medzi dĺžkou vybavovania sťažnosti a tým, že neboli prevedené prostriedky z dražby na nového exekútora. Ujma, ktorou navrhovateľka odôvodňuje priznanie peňažného zadosťučinenia, tak vznikla v dôsledku neprevedenia prostriedkov z dražby na nového exekútora a táto má pôvod v exekučnom konaní, a nie v postupe Ministerstva spravodlivosti SR pri vybavovaní sťažnosti navrhovateľky. Zároveň je potrebné prihliadnuť na to, že Ministerstvo spravodlivosti SR podanie navrhovateľky neignorovalo, venovalo mu pozornosť a na jej podanie reagovalo, keď zahájilo šetrenia postupu exekútora, ako aj vybavovania sťažnosti navrhovateľky Slovenskou komorou exekútorov. Uvedenému nasvedčuje obsah sťažnostného spisu č. 3634/2007/52, v ktorom sa nachádzajú list ministerstva zo dňa XX. X. XXXX, ktorým žiadalo Q. A. M. o zaslanie sťažnostného spisu, list ministerstva zo dňa XX. T. XXXX, ktorým oznámilo navrhovateľke, že predmetnú vec prešetrujú a o výsledku ju budú informovať s tým, že súčasne predlžujú lehotu na vybavenie podania za účelom zabezpečenia podkladov na jej riadne prešetrenie, list pôvodného exekútora zo dňa X. X. XXXX, ktorým ministerstvu oznámil, že spis postúpil novému súdnemu exekútorovi, list ministerstva zo dňa XX.X.XXXX, adresovaný navrhovateľke, o tom, že postup súdneho exekútora prešetruje s tým, že si vyžiadali všetky potrebné podklady na prešetrenie sťažnosti, list ministerstva zo dňa X. X. XXXX, ktorým žiadalo nového exekútora o zaslanie originálu exekučného spisu, list nového exekútora zo dňa X. X. XXXX, ktorým bol zaslaný exekučný spis, listy zo dňa XX. XX. XXXX, ktorými žiadalo ministerstvo pôvodného ako aj nového exekútora o vyjadrenie sa k tomu, či došlo k prevodu výťažku, respektíve prečo k prevodu výťažku nedošlo, list nového súdneho exekútora zo dňa XX. XX. XXXX o tom, že k prevodu výťažku z dražby nehnuteľností nedošlo, list pôvodného súdneho exekútora zo dňa X. XX. XXXX o postúpení výťažku na nového exekútora. Navrhovateľka tiež neopodstatnene namieta, že nebola jej sťažnosť doposiaľ úplne vybavená čo sa týka úrokov, ktoré neboli na nového exekútora prevedené. Podanie navrhovateľky zo dňa XX.X.XXXX, označené ako doplnenie žiadosti o prešetrenie sťažnosti, v ktorej podotkla, že pôvodný exekútor previedol výťažok z dražby poverenému exekútorovi bez úrokov, bola súčasťou vybavenia sťažnosti podanej dňa XX.X.XXXX. List Ministerstva spravodlivosti SR zo dňa XX.X.XXXX, týkajúci sa v bode 1 vybavenia sťažnosti navrhovateľky postúpenej Úradom vlády SR dňa XX.XX.XXXX, oddelením kontroly a sťažností, nemožno považovať za relevantné ospravedlnenie, ktoré by bolo postačujúce pre eliminovanej vzniknutej nemajetkovej ujmy bez potreby priznania morálnej satisfakcie v podobe konštatovania porušenia práva. Navyše ospravedlnenie je primárnou formou satisfakcie vo vzťahu k peňažnej satisfakcii, a pokiaľ je ospravedlnenie dostačujúce pre odstránenie alebo zmiernenie vzniknutej ujmy, má prednosť pred náhradou nemajetkovej ujmy v peniazoch. Konštatovanie porušenia práva je však forma morálnej satisfakcie, ktorú možno priznať samostatne, ale aj popri ospravedlneniu; poskytnuté alebo priznané ospravedlnenie tak nevylučuje priznanie nároku na konštatovanie porušenia práva, tak ako sa to snaží prezentovať odporca v podanom odvolaní. Pokiaľ nebola navrhovateľka spokojná so spôsobom vybavenia jej sťažnosti, resp. s jej obsahom, treba poznamenať, že zo žiadneho právneho predpisu jej nevyplýval nárok na určitý spôsob vybavenia jej sťažnosti, a preto v tejto súvislosti ani nemohlo dôjsť zo strany Ministerstva spravodlivosti SR k nesprávnemu úradnému postupu. K námietke odporcu týkajúcej sa nedostatku právomoci všeobecných súdov vysloviť, že konaním orgánu verejnej moci došlo k porušeniu základných ľudských práv alebo slobôd, odvolací súd dodáva, že pokiaľ zákon č. 514/2003 Z.z. ako jeden z právnych prostriedkov na odstránenie, respektíve zmiernenie nemajetkovej ujmy spôsobenej nesprávnym úradným postupom, predpokladá aj možnosť priznania morálneho zadosťučinenia v podobe konštatovania porušenia práva výrokom súdneho rozhodnutia, ide o hmotnoprávny nárok, o ktorom rozhodovanie nepochybne patrí do právomoci všeobecných súdov, a to v občianskom súdnom konaní podľa tretej časti O.s.p., a pretože na priznanie tohto nároku je potrebné splnenie všetkým zákonom stanovených (hmotnoprávnych) predpokladov, ktoré sú odlišné od predpokladov pre rozhodovanie Ústavného súdu SR podľa čl. 127 Ústavy SR o sťažnostiach vo veci namietania porušenia základných ľudských práv alebo slobôd, je vylúčená prípadná kompetenčná kolízia rozhodovania všeobecných súdov a Ústavného súdu v súvislosti s prieťahmi v konaní a nečinnosťou orgánov verejnej moci. Súd prvého stupňa nepochybil ani pri rozhodovaní o náhrade trov konania podľa § 142 ods. 2 O.s.p., keď správne vyhodnotil čiastočný úspech navrhovateľky v konaní vzhľadom na to, že jej návrh na peňažnú náhradu nemajetkovej ujmy bol v celom rozsahu ako nedôvodne zamietnutý. V tejto súvislosti nepovažoval odvolací súd za dôvodnú argumentáciu navrhovateľky v tom, že výška peňažnej náhrady nemajetkovej ujmy závisela od úvahy súdu, pretože jej výškou sa súd prvého stupňa, pre nedostatok právneho základu, už vôbec nezaoberal. Súd prvého stupňa sa tak v rámci predmetného konania vysporiadal so všetkými relevantnými skutočnosťami a po dôkladnej úvahe vydal svoje rozhodnutie v súlade s platnou právnou úpravou. Navrhovateľka už len zopakovala skutočnosti, na ktoré poukazovala a ktoré odprezentovala aj v konaní pred súdom prvého stupňa, pričom na dôslednom zvážení a správnom vyhodnotení týchto skutočností a tvrdení spočíva prvostupňovým súdom vynesený rozsudok. Súd prvého stupňa tiež svoje rozhodnutie, podložené vykonaným dokazovaním, riadne a presvedčivo odôvodnil, a preto v tomto smere námietky účastníkov konania nemožno považovať za opodstatnené. S poukazom na vyššie uvedené závery nepovažoval odvolací súd námietky účastníkov konania uvádzané v ich odvolaní za dôvodné a za stavu, keď súd prvého stupňa na základe dostatočne zisteného skutkového stavu dospel na základe vykonaných dôkazov k správnym skutkovým zisteniam a správne vec posúdil aj po právnej stránke, nimi uplatnené odvolacie dôvody nemohli obstáť. Vzhľadom na uvedené odvolací súd napadnutý rozsudok súdu prvého stupňa v celom rozsahu ako vecne správny potvrdil (§ 219 ods. 1 O.s.p.). O náhrade trov odvolacieho konania rozhodol odvolací súd v zmysle § 224 ods. 1 a § 142 ods. 2 O.s.p. a vzhľadom na čiastočný úspech každého z účastníkov v odvolacom konaní, žiadnemu z nich nepriznal náhradu trov odvolacieho konania Poučenie: Proti tomuto rozsudku odvolanie nie je prípustné.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2013:1110225618.1 (dáta aktuálne k 14. 11. 2026). Záväzné je znenie zverejnené súdom.




